File:Peace Park inaugurated Tamil scholar Dr Silamboli Chellappan

Description
Peace Park inaugurated Tamil scholar Dr Silamboli Chellappan

நாமக்கல் மாவட்டம் கொல்லிமலை அடிவாரத்தில் புதிதாக அமைக்கப்பட்டுள்ள அமைதிப் பூங்காவினை மூத்த தமிழறிஞர் சிலம்பொலி சு.செல்லப்பன் திறந்துவைத்தார். இந்திய இராணுவத் தளபதி கே.செங்கதிர் செல்வன் உள்ளிட்டோர் பங்கேற்பு.

நாமக்கல் மாவட்டம் கொல்லிமலை அடிவாரம் நடுக்கோம்பை பகுதியில் தமிழார்வலர் பேராசிரியர் எம்.காளியப்பன் முயற்சியில் புத்தர், திருவள்ளுவர் திருவுருவ சிலைகளுடன் கூடிய அமைதிப் பூங்கா புதிதாக அமைக்கப்பட்டுள்ளது. இங்கு, புத்த பகவான் ஞான சங்கம் திறக்கப்பட்டுள்ளது. திருவளுவர் அரங்கம் ஏற்படுத்தப்பட்டுள்ளது. கொல்லிமலைக்கு சுற்றுலா வரும் பொதுமக்கள், இந்த அமைதிப் பூங்காவில் தியானம், வழிபாடு செய்வதற்கும் இயற்கையோடு இணைந்து வாழவும் வழிவகை செய்யப்பட்டுள்ளது. இம்மையத்தினை நாமக்கல்லை சேர்ந்த தமிழ் வளர்ச்சித் துறையின் முன்னாள் இயக்குநர் மூத்த தமிழறிஞர் சிலம்பொலி சு.செல்லப்பன் திறந்துவைத்தார்.

இந்த விழாவில் நாமக்கல் பேராசிரியர் எம்.காளியப்பன் எழுதிய இந்தியாவிற்கு இரண்டாவது விடுதலை என்ற நூலை அவர் வெளியிட்டுப் பேசினார். அப்போது கூறிய அவர், நமது பழங்கால வரலாற்று தகவல்களை இன்றைய இளைஞர்கள் அறிந்துகொள்ள இதுபோன்ற மையங்கள் பெரிதும் உதவும். இந்த மையத்தை சிறந்த சுற்றுலா தளமாக மாற்றினால், இன்னும் அதிக மக்களுக்கு பயன்படும். நம் நாட்டில் ஆட்சி முறை, மனித வாழ்க்கை முறை, நீதி பரிபாலனம் உள்ளிட்ட முன்னோரின் தெளிவான வரையறைகள் இன்றும் பயன்படக்கூடியவையாக உள்ளன. பண்பாடுகளை பாதுகாக்கும் வகையில் நமது திருவிழாக்கள் அமைந்துள்ளன. நாமக்கல் மாவட்டம் கொல்லிமலையில் நிறுவப்பட்டுள்ள அம்மலையை ஆட்சி செய்த வல்வில் ஓரி மன்னனின் சிலையை தமிழக அரசு உரிய முறையில் பராமரிக்க வேண்டும் என்றும் சிலம்பொலி சு.செல்லப்பனார் பேசினார்.

இந்த நிகழ்ச்சியில் இந்திய இராணுவத் தளபதி கே.செங்கதிர் செல்வன், முன்னாள் மேலவை உறுப்பினர் செ.முத்துசாமி, நாமக்கல் மாவட்டக் கூடுதல் காவல் கண்காணிப்பாளர் எம்.இராமசாமி, தமிழார்வலர்கள், பொதுமக்கள் என பலரும் கலந்துகொண்டனர்.

This Video Covered From Namakkal District Reporter (Tamil Nadu) From South Indian Crime Point Weekly. For More Details Pl Visit : http://www.southindiancrimepoint.com/ or https://twitter.com/crimepoint or http://south-indian-crime-point-tamil-weekly.blogspot.in/